**JELGAVAS VALSTSPILSĒTAS PAŠVALDĪBAS 2024 GADA 29. FEBRUĀRA**

**SAISTOŠO NOTEIKUMU NR.24\_\_\_\_\_**

**“GROZĪJUMI JELGAVAS VALSTSPILSĒTAS PAŠVALDĪBAS 2023. GADA 28.SEPTEMBRA SAISTOŠAJOS NOTEIKUMOS NR. 23- 17 “SOCIĀLĀS GARANTIJAS UN BRĪVPRĀTĪGĀS INICIATĪVAS PABALSTI BĒRNAM BĀRENIM UN BEZ VECĀKU GADĪBAS PALIKUŠAM BĒRNAM JELGAVAS VALSTSPILSĒTAS PAŠVALDĪBĀ”” PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļa** | **Norādāmā informācija** |
| 1. Mērķis un nepieciešamības pamatojums | 1. Saistošo noteikumu „Grozījumi Jelgavas valstspilsētas pašvaldības 2023. gada 28. septembra saistošajos noteikumos Nr. 23-17 “Sociālās garantijas un brīvprātīgās iniciatīvas pabalsti bērnam bārenim un bez vecāku gādības palikušam bērnam Jelgavas valstspilsētas pašvaldībā”” projekts (turpmāk – saistošo noteikumu projekts) izstrādāts, lai nodrošinātu atbilstību augstāka juridiska spēka normatīvajam aktam un pielietotu vienotu pieeju sabiedriskā transporta pakalpojuma nodrošināšanā bērniem bāreņiem un bez vecāku gādības palikušajiem bērniem Jelgavas valstspilsētā Jelgavas pilsētas nozīmes maršrutu tīklā. 2. 2024. gada 1. februārī stājas spēkā Ministru kabineta 2024. gada 23. janvāra noteikumi Nr. 59 “Grozījumi Ministru kabineta 2021. gada 22. jūnija noteikumu Nr. 414 “Braukšanas maksas atvieglojumu noteikumi”” saskaņā ar kuriem bērniem bāreņiem un bez vecāku gādības palikušiem bērniem, kuri atrodas audžuģimenēs, aizbildnībā, bērnu aprūpes institūcijās vai mācās vispārējās vai profesionālās izglītības iestādēs, ir tiesības bez maksas izmantot sabiedrisko transportlīdzekli, kas pārvadā pasažierus pilsētas nozīmes un reģionālās nozīmes maršrutā, uzrādot apliecību sociālo garantiju nodrošināšanai vai reģistrējot braucienu ar valstspilsētas pārvadātāja elektroniskās identifikācijas līdzekli. 3. Ņemot vērā, ka turpmāk braukšanas maksas atvieglojumi minētajai mērķa grupai nodrošināti no valsts budžeta līdzekļiem, tiek atcelts Jelgavas valstspilsētas pašvaldības brīvprātīgās iniciatīvas pabalsts sabiedriskā transporta pakalpojuma izmantošanai bērnam bārenim vai bez vecāku gādības palikušam bērnam, kā arī pilngadību sasniegušajam bērnam bārenim vai bez vecāku gādības palikušam bērnam. 4. Saistošie noteikumi piemērojami ar 2024.gada 1.martu. |
| 1. Fiskālā ietekme uz pašvaldības budžetu | 1. Nav ietekmes uz ieņēmumu daļu. 2. Ir ietekme uz izdevumu daļu, jo Jelgavas valstspilsētas pašvaldības iestādes “Jelgavas sociālo lietu pārvalde” 2024.gada budžetā samazināsies izdevumi par 1045,00 *euro*, kas paredzēti brīvprātīgās iniciatīvas pabalstam sabiedriskā pakalpojuma izmantošanai mērķa grupai. 3. Ietekme uz citām pozīcijām budžeta ieņēmumu vai izdevumu daļā nav paredzēta. |
| 1. Sociālā ietekme, ietekme uz vidi, iedzīvotāju veselību, uzņēmējdarbības vidi pašvaldības teritorijā, kā arī plānotā regulējuma ietekme uz konkurenci | 1. Sociālā ietekme – bērniem bāreņiem un bez vecāku gādības palikušajiem bērniem ir tiesības bez maksas (neierobežots reižu skaits) izmantot sabiedrisko transportlīdzekli, kas pārvadā pasažierus pilsētas nozīmes un reģionālās nozīmes maršrutā, uzrādot apliecību sociālo garantiju nodrošināšanai vai reģistrējot braucienu ar valstspilsētas pārvadātāja elektroniskās identifikācijas līdzekli. 2. Nav ietekmes uz vidi. 3. Nav ietekmes uz veselību. 4. Nav ietekmes uz uzņēmējdarbību. 5. Nav ietekmes uz konkurenci. |
| 1. Ietekme uz administratīvajām procedūrām un to izmaksām | Neietekmē. |
| 1. Ietekme uz pašvaldības funkcijām un cilvēkresursiem | Neietekmē pašvaldības funkcijas un cilvēkresursus. |
| 1. Informācija par izpildes nodrošināšanu | Saistošo noteikumu izpildē nav paredzēts izveidot jaunu institūciju. |
| 1. Prasību un izmaksu samērīgums pret ieguvumiem, ko sniedz mērķa sasniegšana | Saistošie noteikumi ir samērīgi. |
| 1. Izstrādes gaitā veiktās konsultācijas ar privātpersonām un institūcijām | Saistošo noteikumu projekts un tam pievienotais paskaidrojuma raksts 05.02.2024. tika publicēts pašvaldības oficiālajā tīmekļvietnē [www.jelgava.lv](http://www.jelgava.lv) sabiedrības viedokļa noskaidrošanai, paredzot termiņu viedokļu sniegšanai līdz 19.02.2024. |

Jelgavas valstspilsētas pašvaldības domes priekšsēdētājs A.Rāviņš